ᱜᱤᱨᱤᱰᱤᱦ

ᱜᱤᱨᱤᱰᱤᱦ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱜᱤᱨᱤᱰᱤᱦ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱜᱤᱨᱤᱰᱤᱦ ᱥᱟᱢᱢᱟᱱᱤᱛ (reputable) ᱤᱱᱰᱤᱭᱟᱱ ᱥᱴᱮᱴᱤᱥᱴᱤᱠᱟᱞ ᱤᱱᱥᱴᱤᱴᱭᱩᱴ (ISI) ᱨᱮᱱᱟᱜ ᱢᱤᱫ ᱛᱟᱞᱢᱟ ᱠᱟᱱᱟ ᱾ ᱜᱤᱨᱤᱰᱤᱦ ᱦᱚᱸ ᱰᱟᱴᱟ ᱯᱨᱚᱥᱮᱥᱤᱧ ᱰᱤᱵᱤᱡᱟᱱ (DPD) ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱥᱮᱢᱯᱟᱞ ᱥᱟᱨᱵᱷᱮ ᱳᱨᱜᱟᱱᱟᱭᱤᱡᱮᱥᱟᱱ ᱳᱯᱷᱤᱥ (NSSO) ᱨᱮᱱᱟᱜ ᱛᱩᱨᱩᱭ ᱰᱮᱴᱟ ᱯᱨᱚᱥᱮᱥᱤᱧ ᱛᱟᱞᱢᱟ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮ ᱢᱮᱱᱟᱜᱼᱟ ᱾ ᱱᱟᱜᱟᱢ ᱠᱷᱟᱫᱟᱱ (Minerals) ᱚᱛᱱᱚᱜ ᱦᱚᱭ ᱫᱟᱜ ᱥᱚᱨᱠᱟᱨ ᱟᱨ ᱨᱟᱡᱽᱟᱹᱨᱤ ᱦᱚᱨ ᱰᱟᱦᱟᱨ ᱜᱤᱨᱤᱰᱤᱦ ᱥᱚᱲᱚᱠ ᱟᱨ ᱨᱮᱞ ᱠᱚᱱᱴᱮᱠᱴ (contact) ᱤᱫᱤ ᱡᱚᱲᱟᱣ ᱟᱠᱟᱱᱟ ᱾ ᱨᱮᱞ ᱜᱤᱨᱤᱰᱤᱦ ᱥᱴᱮᱥᱚᱱ ᱫᱚ ᱢᱚᱫᱷᱩᱯᱩᱨ ᱡᱟᱝᱠᱥᱟᱱ ᱠᱷᱚᱱ ᱡᱚᱲᱟᱣ ᱟᱠᱟᱱᱟ, ᱱᱚᱣᱟ ᱫᱚ ᱥᱤᱸᱜᱟᱹᱞ ᱵᱽᱨᱚᱰ ᱜᱮᱡ ᱨᱮᱞᱣᱮ ᱞᱟᱭᱤᱱ ᱤᱫᱤ ᱛᱮ ᱥᱟᱢᱟᱝ ᱨᱮ ᱓᱘ ᱠᱤᱞᱚᱢᱤᱴᱟᱹᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱢᱤᱫ ᱥᱤᱝᱜᱮᱞ ᱯᱟᱥᱥᱮᱱᱡᱚᱨ ᱴᱨᱮᱱ ᱠᱟᱱᱟ ᱱᱚᱣᱟ ᱵᱟᱨᱭᱟ ᱥᱴᱮᱥᱚᱱ ᱛᱟᱞᱟ ᱛᱮ ᱜᱚᱴᱟ ᱫᱤᱱ ᱛᱮ ᱢᱚᱬᱮ ᱵᱟᱨ ᱥᱮᱱᱚᱜᱼᱟ ᱟᱨ ᱜᱤᱨᱤᱰᱤᱦ ᱫᱷᱟᱹᱨᱤᱡ ᱥᱮᱴᱮᱨ ᱨᱮ ᱢᱤᱫ ᱴᱟᱲᱟᱝ ᱚᱠᱛᱚ ᱦᱟᱛᱟᱣᱜᱼᱟ ᱾ ᱯᱟᱨᱟᱥᱱᱟᱛᱷ ᱥᱴᱮᱥᱚᱱ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱥᱟᱢᱟᱝ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱟᱥᱟᱱᱥᱚᱞ ᱰᱤᱵᱤᱡᱟᱱ ᱨᱮᱱᱟᱜ ᱪᱟᱪᱞᱟᱣ ᱵᱷᱤᱛᱤᱨ ᱨᱮ ᱢᱮᱱᱟᱜᱼᱟ ᱾ ᱜᱤᱨᱤᱰᱤᱦ ᱠᱷᱚᱱ ᱠᱚᱞᱠᱟᱛᱟ ᱟᱨ ᱯᱟᱴᱱᱟ ᱞᱟᱹᱜᱤᱫ ᱛᱮ ᱢᱤᱫᱴᱟᱹᱝ ᱥᱚᱡᱷᱮ ᱴᱨᱮᱱ (ᱵᱚᱜᱤ ᱟᱴᱮᱪ) ᱥᱮᱵᱟ ᱦᱚᱸ ᱢᱮᱱᱟᱜᱼᱟ ᱾ ᱯᱟᱨᱟᱥᱱᱟᱛᱷ ᱥᱴᱮᱥᱚᱱ, ᱦᱟᱵᱽᱲᱟᱼᱫᱤᱞᱞᱤ ᱜᱽᱨᱮᱸᱰ ᱠᱳᱨᱰ ᱞᱟᱭᱤᱱ ᱨᱮ, ᱜᱤᱨᱤᱰᱤᱦ ᱠᱷᱚᱱ ᱯᱟᱪᱮ ᱥᱮᱦᱮᱫ ᱔᱘ ᱠᱤᱞᱚᱢᱤᱴᱟᱹᱨ ᱥᱟᱸᱜᱤᱧᱟ ᱟᱨ ᱥᱟᱢᱟᱝ ᱛᱟᱞᱢᱟ ᱨᱮᱞᱣᱮ ᱡᱚᱱ ᱨᱮᱱᱟᱜ ᱫᱷᱟᱱᱵᱟᱫᱽ ᱰᱤᱵᱤᱡᱟᱱ ᱪᱟᱪᱞᱟᱣ ᱵᱷᱤᱛᱤᱨ ᱨᱮ ᱢᱮᱱᱟᱜᱼᱟ ᱾ ᱠᱚᱰᱟᱨᱢᱟ ᱡᱟᱝᱠᱥᱟᱱ (KQR) ᱟᱨ ᱢᱚᱦᱮᱥᱢᱩᱱᱰᱟ (MMD) ᱛᱟᱞᱟᱢᱟᱞᱟ ᱛᱮ ᱨᱮᱞ ᱞᱟᱭᱤᱱ ᱛᱮᱭᱟᱨ ᱠᱟᱛᱮ ᱛᱟᱭᱚᱢ ᱱᱟᱣᱟ ᱜᱤᱨᱤᱰᱤᱦ ᱥᱴᱮᱥᱚᱱ (NGRH) ᱪᱟᱹᱞᱩ ᱮᱱᱟ ᱾ ᱱᱤᱛᱚᱜ ᱢᱮᱱᱟᱜ ᱦᱟᱱᱛᱟᱨᱟ ᱴᱨᱮᱱ ᱠᱚᱰᱟᱨᱢᱟ ᱟᱨ ᱢᱚᱦᱮᱥᱢᱩᱱᱰᱟ ᱛᱟᱞᱟᱢᱟᱞᱟ ᱛᱮ ᱟᱨ ᱢᱤᱫ ᱫᱷᱟᱣ ᱠᱚᱨᱰᱟᱨᱢᱟ ᱟᱨ ᱢᱟᱫᱷᱩᱯᱩᱨ ᱛᱟᱞᱟ ᱛᱮ ᱱᱟᱣᱟ ᱜᱤᱨᱤᱰᱤᱦ ᱛᱟᱞᱟ ᱛᱮ ᱯᱷᱮᱨᱤ ᱞᱟᱜᱟᱣᱜᱼᱟ ᱾ ᱜᱤᱨᱤᱰᱤᱦ (GRD) ᱟᱨ ᱯᱟᱨᱟᱥᱱᱟᱛᱷ (PNME) ᱛᱟᱞᱟᱢᱟᱞᱟ ᱛᱮ ᱢᱤᱫ ᱱᱟᱣᱟ ᱨᱮᱞ ᱞᱟᱭᱤᱱ ᱛᱷᱟᱯᱚᱱ ᱟᱠᱟᱱᱟ ᱱᱚᱣᱟ ᱢᱟᱫᱷᱩᱵᱟᱱ, ᱯᱟᱨᱟᱥᱱᱟᱛᱷ ᱨᱮ ᱦᱤᱡᱩᱜ ᱠᱚ ᱞᱚᱠᱟᱞ ᱦᱚᱲ ᱟᱨ ᱡᱮᱱ ᱧᱮᱧᱮᱞ ᱴᱷᱟᱶ ᱨᱮᱱᱟᱜ ᱫᱚᱨᱠᱟᱨ ᱠᱚ ᱯᱩᱨᱟᱹᱣᱟ ᱾ ᱰᱟᱦᱟᱨ ᱡᱟᱹᱛᱤᱭᱟᱸᱨᱤ ᱨᱟᱡᱽᱰᱟᱦᱟᱨ ᱑᱙ (NH 19)/ ᱜᱽᱨᱮᱸᱰ ᱴᱨᱟᱸᱠ ᱨᱚᱰ ᱜᱤᱨᱤᱰᱤᱦ ᱦᱚᱱᱚᱛ ᱞᱮᱠᱟᱛᱮ ᱢᱮᱱᱟᱜᱼᱟ ᱱᱚᱣᱟ ᱥᱚᱥᱚᱨ ᱠᱷᱚᱱ ᱫᱚ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱜᱤᱨᱤᱰᱤᱦ ᱥᱟᱦᱟᱨ ᱨᱮᱱᱟᱜ ᱛᱟᱞᱢᱟ ᱨᱮ ᱢᱤᱫᱴᱟᱹᱝ ᱵᱟᱥ ᱴᱟᱨᱢᱤᱱᱟᱞ ᱢᱮᱱᱟᱜᱼᱟ ᱾ ᱵᱟᱥ ᱥᱴᱮᱸᱰ ᱫᱚ ᱯᱨᱟᱵᱷᱮᱴ ᱵᱟᱥ ᱞᱟᱹᱜᱤᱫ ᱯᱞᱮᱴᱯᱷᱚᱨᱚᱢ ᱨᱮ ᱦᱟᱯᱟᱴᱤᱧ ᱟᱠᱟᱱᱟ ᱾ ᱢᱤᱫᱴᱟᱹᱝ ᱥᱟᱨᱠᱟᱨᱤ ᱵᱟᱥ ᱴᱟᱨᱢᱤᱱᱟᱞ ᱢᱩᱬ ᱵᱟᱥ ᱴᱟᱨᱢᱤᱱᱟᱞ ᱠᱷᱚᱱ ᱵᱷᱤᱲᱟᱹᱣᱚᱜ ᱟᱠᱟᱱᱟ ᱾ ᱥᱟᱦᱟᱨ ᱠᱷᱚᱱ ᱦᱚᱱᱚᱛ ᱨᱮᱱᱟᱜ ᱮᱢᱟᱱ ᱴᱷᱟᱶ ᱞᱟᱹᱜᱤᱫ ᱨᱮᱜᱩᱞᱟᱨ (Regular) ᱵᱟᱥ ᱥᱮᱵᱟ ᱢᱮᱱᱟᱜᱼᱟ ᱾ ᱫᱷᱟᱱᱵᱟᱫᱽ, ᱵᱚᱠᱟᱨᱚ, ᱦᱟᱡᱟᱨᱤᱵᱟᱜᱽ, ᱫᱮᱣᱜᱷᱚᱨ, ᱟᱥᱟᱱᱥᱚᱱ, ᱠᱚᱞᱠᱟᱛᱟ, ᱦᱟᱵᱽᱲᱟ, ᱯᱟᱴᱱᱟ, ᱨᱟᱺᱪᱤ ᱟᱨ ᱡᱟᱢᱥᱮᱫᱽᱯᱩᱨ ᱞᱟᱹᱜᱤᱫ ᱵᱟᱥ ᱥᱮᱵᱟ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱩᱰᱟᱹᱱ ᱜᱟᱰᱤ ᱩᱰᱟᱹᱱ ᱰᱟᱦᱟᱨ ᱠᱷᱚᱱ ᱜᱤᱨᱤᱰᱤᱦ ᱨᱮᱱᱟᱜ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱨᱮ ᱵᱚᱨᱚ ᱮᱭᱨᱚᱰᱨᱚᱢ ᱨᱮ ᱢᱤᱫ ᱞᱮᱸᱭᱰᱤᱝ ᱩᱰᱟᱹᱱ ᱯᱟᱴᱴᱤ ᱢᱮᱱᱟᱜᱼᱟ ᱾ ᱜᱤᱨᱤᱰᱤᱦ ᱫᱚ ᱵᱤᱦᱟᱨ, ᱡᱷᱟᱨᱠᱷᱚᱸᱰ ᱟᱨ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮᱱᱟᱜ ᱟᱹᱰᱤ ᱞᱟᱹᱠᱛᱤᱭᱟᱱ ᱩᱰᱟᱹᱱ ᱰᱟᱹᱦᱤ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ : ᱵᱤᱨᱥᱟ ᱢᱩᱱᱰᱟ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ, ᱨᱟᱺᱪᱤ ᱑᱕᱕ ᱠᱤᱞᱚᱢᱤᱴᱟᱹᱨ ᱜᱟᱭᱟ ᱩᱰᱟᱹᱱ ᱰᱟᱹᱦᱤ ᱑᱖᱙ ᱠᱤᱞᱚᱢᱤᱴᱚᱨ ᱞᱚᱠ ᱱᱟᱭᱟᱠ ᱡᱚᱭᱯᱨᱟᱠᱟᱥ ᱩᱰᱟᱹᱱ ᱰᱟᱹᱦᱤ, ᱯᱟᱴᱱᱟ ᱒᱒᱓ ᱠᱤᱞᱚᱢᱤᱴᱚᱨ ᱱᱮᱛᱟᱡᱤ ᱥᱩᱵᱷᱟᱥ ᱪᱚᱸᱫᱽᱨᱚ ᱵᱳᱥ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ, ᱠᱚᱞᱠᱟᱛᱟ ᱓᱐᱙ ᱠᱤᱞᱚᱢᱤᱴᱚᱨ ᱥᱟᱹᱠᱭᱟᱹᱛ ᱵᱟᱦᱨᱮ ᱡᱚᱱᱚᱲ Official website of the Giridih district ᱜᱤᱨᱤᱰᱤᱦ ᱴᱨᱟᱵᱷᱮᱞ ᱵᱟᱵᱚᱫᱽ ᱠᱟᱛᱷᱟ ᱣᱤᱠᱤᱦᱤᱨᱤ (Wikivoyage) ᱨᱮ